དེ་ཡང་ཐོག་མར་༧གོང་ས་མཆོག་ནས་གནོད་འཚེ་འཕོག་མཁན་རྣམས་ཀྱི་མྱོང་ཚོར་ཡིག་ཆ་བཞེས་གནང་ནས་མཇལ་ཁ་བསྩལ་ཏེ།ཁོ་ཚོའི་བསམ་ཚུལ་ལ་༧གོང་ས་མཆོག་གི་དགེངས་བཞེད་གང་ཡོད་པ་གནང་རྒྱུ།དེ་བཞིན་ལུས་སེམས་སྲོག་གི་བསྟི་གནས་ཁང་གིས་རྒྱུན་ཏུ་ནང་པ་དང་ཚན་རིག་པའི་བར་བགྲོ་གླེང་གོ་སྒྲིག་བྱེད་ཀྱི་ཡོད་པ་ལྟར།ཁོ་ཚོར་ནང་པའི་བླ་མའམ་དགེ་རྒན་སྐྱ་སེར་གཉིས་ཀྱི་བཙན་དབང་འཁྲིག་སྤྱོད་ཀྱི་བྱེད་ལས་དང་།གནོད་འཚེ་འཕོག་མཁན་གྱི་སེམས་ནད་ཐད་བགྲོ་གླེང་བྱེད་པའི་རེ་སྐུལ་གནང་རྒྱུ་དང་།དེ་བཞིན་ཟླ་༡༡པའི་ནང་བོད་ཀྱི་བླ་ཆེན་ཁག་གི་ཚོགས་ཆེན་ཐོགགནད་དོན་དེའི་ཐད་བགྲོ་གླེང་གནང་རྒྱུ།མཐའ་མ་དེར་ཡོངས་གྲགས་སུ་བསྐྱར་དུ་༧གོང་ས་མཆོག་ནས་ཁྲིམས་འགལ་གྱི་ནག་ཉེས་བཙན་དབང་འཁྲིག་སྤྱོད་བྱེད་མཁན་ནང་པའི་དགེ་རྒན་དང་བླ་མ་རྣམས་མི་སེར་གཞན་དང་གཅིག་མཚུངས་ཀྱི་ཁྲིམས་ཆད་འཕོག་དགོས་སྐོར་བསྒྲགས་གཏམ་སྤེལ་གནང་རྒྱུ་བཅས་འཁོད་འདུག